Brežģis
Brežģis (vanasti ka Brežģa krogs) on küla (skrajciems ehk hajaküla) Lätis, Cēsise piirkonnas ja Taurene vallas. Küla asub valla lõunaosas. Brežģis jääb valla keskusest Taurenest 5,7, endisest piirkonna keskusest Vecpiebalgast 10,8 ja Riiast 119,4 kilomeetri kaugusele. Aastail 2009-2021 jäi küla Vecpiebalga piirkonda. Külas asub Brežģise bussipeatus. Külas asub 255,4 meetri kõrgune Brežģise mägi (suhteline kõrgus 40 meetrit). Sealne Gambase keskaegne kalmistu ehk Kalmeküngas on muinsusmälestisena regionaalse kaitse all. Aastal 2007 oli külas 15 elanikku.